Държавен вестник, бр. 28, 2026 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  28
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ 
за предприемане на мерки срещу ценовия 
шок от високите цени на суровия петрол и 
природния газ
Народното събрание на Република Бъл­
гария, като отчита рязкото повишаване на 
цените на суровия петрол и природния газ 
на международните пазари и произтичащия 
от това ценови натиск върху икономиката 
и домакинствата, като има предвид необхо­
димостта от ограничаване на негативното 
въздействие върху бизнеса, потребителите 
и макроикономическата стабилност, като се 
ръководи от необходимостта от гарантиране 
на енергийната сигурност и стабилността 
на вътрешния енергиен пазар, на основание 
чл. 86, ал. 1 от Конституцията на Република 
България и чл. 84, ал. 1 от Правилника за 
организацията и дейността на Народното 
събрание,
Р Е Ш И :
1. Възлага на Министерския съвет да 
предприеме спешни мерки за ограничаване 
на негативните икономически последици от 
високите цени на суровия петрол и природ­
ния газ. 
2. Министерският съвет да разработи и 
приеме програма за подкрепа на предприя­
тията и публичните услуги, засегнати от 
увеличените разходи за енергийни ресурси, 
която включва:
а) подпомагане на най-уязвимите социални 
групи от населението с доходи под прага на 
бедност, включително чрез разширяване на 
програмите за енергийно подпомагане;
б) подпомагане на земеделските произ­
водители;
в) подпомагане на лечебните заведения, 
училищата, детските градини и детските ясли 
за компенсиране на увеличените разходи за 
енергийни ресурси;	
г) подпомагане на градския транспорт с 
цел гарантиране на устойчивостта на пре­
доставяните транспортни услуги;
д) подпомагане на транспортния сектор, 
определено на база отчетените количества 
използвани горива през съответния месец на 
предходната година;
е) Българската агенция за експортно 
застраховане (БАЕЗ) издава гаранции за 
разсрочване на лизинговите вноски на транс­
портните фирми до края на 2026 г.
3. Създава се Фонд „Енергийно подпо­
магане на предприятията и домакинствата“ 
към Министерството на финансите, наричан 
по-нататък „Фондът“.
4. Средствата по програмата за подпома­
гане по т. 2 се администрират и разходват 
чрез Фонда при условия и по ред, определени 
от Министерския съвет.
5. Средствата във Фонда се формират от 
допълнителните приходи в държавния бю­
джет от данък върху добавената стойност, 
реализирани вследствие на повишаването 
на цените на суровия петрол сорт „Брент“ 
и втечнения природен газ (LNG).
6. Допълнителните приходи по т. 5 се 
определят на базата на средните цени на 
краен потребител на моторните горива и на 
втечнения природен газ (LNG) на вътрешния 
пазар за месеца, предхождащ началото на 
военните действия, съпоставени с текущите 
средни цени за съответния период.
7. Министерският съвет определя условия­
та и реда за управление на Фонда.
8. Министерският съвет в рамките на 
своите правомощия може да финансира 
Фонда от Българската банка за развитие или 
други източници.
9. В едноседмичен срок от приемането на 
това решение Министерството на финансите 
да предприеме необходимите мерки за но­
тификация на помощта пред Европейската 
комисия.
10. В двуседмичен срок от приемането на 
настоящото решение Министерският съвет 
представя пред Народното събрание доклад 
за предприетите програми и мерки, и резул­
татите от прилагането им.
Решението е прието от 51-вото Народно 
събрание на 13 март 2026  г. и е подпечатано 
с официалния печат на Народното събрание.
За председател на Народното събрание: 
Костадин Ангелов
1420
РЕШЕНИЕ
за избиране на подуправител – ръководител 
на управление „Емисионно“ на Българската 
народна банка
Народното събрание на основание чл. 84, 
т. 8 и чл. 86, ал. 1 от Конституцията на Репуб­
лика България и чл. 13, ал. 2 и 4 и чл. 20, ал. 1 
от Закона за Българската народна банка и по 
предложение на управителя на Българската 
народна банка
Р Е Ш И :
Избира Карина Димитрова Караивано­
ва-Ганозова за подуправител – ръководител 
на управление „Емисионно“ на Българската 
народна банка с мандат 6 години.
Решението е прието от 51-вото Народно 
събрание на 13 март 2026 г. и е подпечатано 
с официалния печат на Народното събрание.
За председател на Народното събрание: 
Костадин Ангелов
Подпечатано с държавния печат.
Министър на правосъдието:
Андрей Янкулов
1421